Държавен вестник, бр. 10, 2000 г., стр. 2

С Т Р .  2
Д Ъ Р Ж А В Е Н   В Е С Т Н И К
Б Р О Й 10
2. опаковката и приспособленията за затва-
ряне трябва да бъдат изработени от материали,
които не взаимодействат със съдържанието на
опаковката;
3. опаковката и приспособленията за зат-
варянето є трябва да издържат нормалните
натоварвания при транспортиране и при ра-
бота с тях;
4. контейнерите, снабдени със заменими
приспособления за затваряне, трябва да имат
такива приспособления, които могат да се за-
тягат повторно, без съдържанието им да се раз-
пилее или разлее;
5. всяка опаковка, независимо от вмести-
мостта є, съдържаща опасни химични вещест-
ва, препарати и продукти, която се пуска на
пазара за масовия потребител и е етикетирана
като “силно токсично”, “токсично” или “коро-
зивнодействащо”, трябва да е снабдена с прис-
пособления за затваряне, които я правят недос-
тъпна за деца, и да има ясно маркиран и такти-
лен знак за опасност;
6. всяка опаковка, независимо от вмести-
мостта є, съдържаща опасни химични вещест-
ва, препарати и продукти, която се пуска на
пазара за масовия потребител и е етикетирана
като “вредно”, “изключително възпламеняемо”
или “силно възпламеняемо”, трябва да има ясно
маркиран и тактилен знак за опасност.
Чл. 7. (1) Етикетът на опасните химични
вещества, препарати и продукти трябва да съ-
държа следната минимална информация на
български език:
1. търговското наименование на опасното
химично вещество, препарат или продукт;
2. химичния състав на опасното вещество, а
за готовия препарат или продукт—процентния
състав на опасното вещество;
3. наименованието и пълния адрес, вклю-
чително и телефонния номер на лицето, кое-
то произвежда или пуска опасното вещество,
препарат или продукт на пазара в Република
България;
4. символи и знаци за опасност, които по-
сочват категорията по чл. 2;
5. стандартни текстове, предупреждаващи за
риска, свързан с използването на опасното хи-
мично вещество, препарат или продукт;
6. стандартни текстове, даващи съвети за
безопасното използване на опасното химично
вещество, препарат или продукт;
7. условията на съхраняване и срока на
годност;
8. количеството, съдържащо се в опаковката;
9. действията, които трябва да се предприе-
мат по отношение на опасното вещество, пре-
парата или продукта след изтичането на срока
на годност или по отношение на празните опа-
ковки след изчерпване на съдържанието им.
(2) Надписи, отричащи едно или повече от
опасните свойства на химичното вещество, пре-
парат или продукт, не трябва да бъдат изписва-
ни на етикета.
Г л а в а  т р е т а
НОТИФИЦИРАНЕ НА НОВИ ХИМИЧНИ
ВЕЩЕСТВА
Чл. 8. (1) На нотифициране подлежат нови-
те химични вещества, които ще се произвеждат
или внасят на територията на Република Бъл-
гария самостоятелно или като част от препарат
или продукт.
(2) Не подлежи на нотифициране ново хи-
мично вещество, което е:
1. нотифицирано в държава—членка на Ев-
ропейския съюз, чиято процедура по нотифи-
циране е въведена в Република България с акт
на Министерския съвет;
2. предназначено за научноизследователски
цели и развойна дейност в количества до 10 кг
за всеки производител или вносител за една
календарна година;
3. предвидено да бъде пуснато на пазара до 5
кг за всеки производител или вносител за една
календарна година;
4. под формата на полимер, съдържащ в
свързана форма по-малко от 2 на сто от ново-
то вещество.
Чл. 9. (1) Производител или вносител на
нови химични вещества, произвеждани или
внасяни на територията на Република Бълга-
рия, е длъжен да поиска нотифицирането им.
(2) Производител или вносител със седалище
извън територията на Република България може
да поиска нотифициране чрез свой представител
в страната, регистриран по Търговския закон.
Чл. 10. (1) За извършване на нотификация
производителят или вносителят представя в
Министерството на околната среда и водите
следните документи:
1. техническо досие;
2. декларация за евентуалните вредни въз-
действия от химичното вещество в зависимост
от начина му на използване;
3. предложение за класификация и етике-
тиране;
4. справка за количеството от веществото,
което производителят или вносителят възна-
мерява да пуска на пазара годишно;
5. предложение за съдържанието на инфор-
мационния лист за безопасност;
6. пълномощно от производителя или вно-
сителя, в случай че нотификацията се извършва
от представител;
7. указания за условията на съхранение и
транспортиране на веществото;
8. указание за начина на обезвреждане на
веществото при работа с него и унищожаването
му след изтичането на срока на годност.
(2) Производителят или вносителят предс-
тавя и предварителна оценка на риска от хи-
мичното вещество за живота и здравето на хо-
рата и за околната среда.
Чл. 11. Окончателната оценка на риска за
човека и за околната среда от новите химични
вещества се извърша по методика, определена
с наредба на Министерския съвет.